หงฉวน
หงฉวน[1] หรือ มวยสกุลหง (Chinese:洪拳; English: Hung Kuen) เป็นศิลปะการต่อสู้ป้องกันตัวทางตอนใต้ของจีน ที่มีส่วนเกี่ยวข้องกับวีรบุรุษในตำนานชาวจีนนามว่า หวง เฟยหง ผู้ซึ่งเป็นปรมาจารย์แห่งเพลงหมัดหงฉวน[2]
ตามตำนานกล่าวว่าเพลงหมัดหงฉวนได้รับการตั้งชื่อตาม หง ซีกวน ผู้ซึ่งได้เรียนศิลปะการต่อสู้จาก จื้อซั่น ผู้ซึ่งเป็นปรมาจารย์ฉานแห่งวัดเส้าหลินภาคใต้[3] โดย จื้อซั่น (หรือ จื้อซั่นฉานซือ; Chinese:至善禪師) เป็นอาจารย์ของ 5 ลูกศิษย์ ซึ่งมีนามว่า หง ซีกวน, ไช่ จิ่วหยี, โม่ ชิงเจี่ยว, หลี่ โหย่วซัน และ หลิว ซานเหยี่ยน (Chinese:洪熙官, 蔡九儀, 莫清矯, 李友山 และ 劉三眼)[4] ห้าลูกศิษย์เหล่านี้ในภายหลังได้กลายเป็นห้าผู้ก่อตั้งที่มีชื่อเสียงแห่งห้าเพลงหมัดวัดเส้าหลินตอนใต้ (หงฉวน, ไช่เจียฉวน, โม่เจียฉวน, หลี่เจียฉวน และ หลิวเจียฉวน; Chinese:洪拳, 蔡家拳, 莫家拳, 李家拳 และ 劉家拳)[4]
วัดที่พวกเขาได้รับการฝึกฝนได้กลายเป็นที่หลบภัยสำหรับฝ่ายตรงข้ามของราชวงศ์ชิง ซึ่งใช้สถานที่แห่งนี้ดำเนินกิจกรรมของพวกเขา และได้ถูกทำลายโดยกองกำลังชิงในไม่นาน หงผู้เป็นพ่อค้าชาก็ได้ออกจากบ้านในมณฑลฝูเจี้ยนมายังมณฑลกวางตุ้งในที่สุด และเขาได้นำศาสตร์สายนี้มาเผยแพร่ในเวลาต่อมา[3]
หง ซีกวน (洪熙官) ผู้คิดค้นเพลงมวยสกุลหง[3] หวง เฟยหง (黃飛鴻) ปรมาจารย์กังฟูแห่งประวัติศาสตร์ชาวจีน[5] จ้าว จื้อหลิง (趙志淩) นักแสดงชาวฮ่องกง[6] เกลเซอร์ (Glacier) นักมวยปล้ำชาวอเมริกัน[7]
Unknown parameter |coauthors= ignored (|author= suggested) (help) Rene Ritchie, Robert Chu and Hendrik Santo. (2) Southern Shaolin Kung Fu Ling Nam Hung Gar | Author: Wing Lam | Copyright 2003 Wing Lam Enterprises | ISBN 1-58657-361-6 | pg. 241 Lam Sai Wing. Second Edition, 2007. Paperback, 188 pages. ISBN 978-1-84799-192-8 / Original edition: Hong Kong, 1957; translated from Chinese in 2002 - 2007 /
หมวดหมู่:ศิลปะการต่อสู้ของจีน หมวดหมู่:หนานฉวน